Jim Campbell
jwcampbell@gmail.com 2013
Hashem Nasarat
hashem@riseup.net 2014
Ekaterina Gerasimova
kittykat3756@gmail.com 2014
SSH-kulcsok létrehozása távoli számítógépekre való bejelentkezéshez.

# Új SSH-kulcs létrehozása

Az SSH-kulcs segíti a számítógépek közötti biztonságos kapcsolatok létrehozását. Egy SSH-kulcs létrehozásakor egy nyilvános és egy személyes kulcs jön létre. Így hozható létre egy új kulcs:

Kattintson a Fájl Új… menüpontra.

Válassza az SSH-kulcs bejegyzést, és kattintson a Folytatás gombra.

Adja meg a kulcs leírását. A kulcs leírása a kulcs későbbi azonosítását segíti. Itt megadhatja a létrehozás dátumát, a kulcs használatával kapcsolatos információkat, vagy a kiszolgáló nevét, amelyre a kulccsal be szeretne jelentkezni. Ez a mező opcionális, tartalma teljesen Öntől függ.

A kulcs alapértelmezett beállításait (titkosítási mód és a kulcs erőssége) a Speciális kulcsbeállítások elemre kattintva változtathatja meg.

Ekkor lehetséges a kulcs puszta létrehozása, vagy ezen kívül a távoli számítógépen jelszómentes bejelentkezéshez való beállítása is.

# Kulcs létrehozása a jelszómentes bejelentkezés beállítása nélkül.

Az SSH-kulcs létrehozható a bejelentkezés beállítása nélkül is.

Ehhez kattintson a Csak létrehozás gombra.

Írja be az SSH-kulcs jelmondatát, majd kattintson az OK gombra.

Erősítse meg a megadott jelmondatot, majd a befejezéshez kattintson az OK gombra.

Az új SSH-kulcs ezután az OpenSSH-kulcsok kulcstartón jelenik meg.

Az SSH-kulcs használatakor az operációs rendszer bekéri a létrehozáskor megadott jelmondatot. A jelmondat nélkül az SSH-kulcs használhatatlan, még abban az esetben is, ha valakinek sikerülne hozzáférni ahhoz.

# Kulcs létrehozása és beállítása egy távoli számítógépen

Az SSH-kulcs egyik leghasznosabb tulajdonsága az, hogy telepíteni tudja a nyilvános kulcsot egy távoli számítógépen. Így az SSH használatával be tud jelentkezni a távoli gépre a jelszó ismételt megadása nélkül is.

Ehhez nyomja meg a Létrehozás és beállítás gombot, majd adja meg a jelmondatot a fentebb leírtak szerint.

A megjelenő ablakban adja meg a Kiszolgáló címét, amelyre SSH segítségével szokott bejelentkezni.

Bizonyosodjon meg a Bejelentkezési név helyességéről, majd kattintson a Beállítás gombra.

Az alkalmazás megpróbál csatlakozni a Kiszolgáló címéhez, a megadott Bejelentkezési név segítségével. Ha bármilyen gond adódik a távoli számítógép elérésével, egy felugró ablak tájékoztatja a problémáról, és újból próbálkozhat. Bizonyosodjon meg arról, hogy rendelkezik működő internetkapcsolattal, és hogy a távoli számítógép elérhető.

Ha sikerült kapcsolódni a távoli számítógéphez, egy ablak bekéri a bejelentkezéshez szükséges Jelszót. Adja meg jelszavát, majd kattintson az OK gombra.

Az alkalmazás telepíti a kiválasztott SSH-kulcs nyilvános részét a távoli számítógépen, és beállítja a jelszómentes SSH-bejelentkezést. Ezt követőn képes lesz SSH segítségével jelszó megadása nélkül is bejelentkezni a távoli számítógépre.

Ha az SSH-kulcsos hitelesítés meghiúsul, és nem tudja a jelszavas hitelesítést használni, akkor további segítségért keresse meg a szolgáltatás adminisztrátorát.